recursal/SuperWikiNEXT-32B huggingface dataset:
**அருள்மிகு வெங்கடேஸ்வரா கோயில்** நியூ ஜெர்சியின் பிரிட்ஜ்வாட்டரில் அமைந்துள்ள ஒரு இந்துக் கோயிலாகும். 1998 ஆம் ஆண்டில், மரபுசார்ந்த இக்கோவில் கட்டப்பட்டது. இக்கோவிலின் பரப்பளவு 11,000 சதுர அடி ஆகும்.

வரலாறு
------

Bridge water Temple, New Jersey, Ravindraboopathi
1989 ஆம் ஆண்டில், நியூ ஜெர்சியைச் சுற்றியுள்ள பகுதிகளில் வாழ்ந்த இந்துக்கள் ஒருங்கிணைந்து **அமெரிக்க ஐக்கிய நாடுகளின் இந்து கோவில் மற்றும் கலாச்சார சங்கம்**  (ஆங்கிலம்: Hindu Temple and Cultural Society of USA Inc. (HTCS) என்னும் அமைப்பை நிறுவினர். பிப்ரவரி 1992 இல், இக்குழுவினர் ஒரு மரபுசார்ந்த கோவிலைக் கட்டும் நோக்கில் நியூ ஜெர்சி மாநிலம் பிரிட்ஜ்வாட்டர் நகரில் நிலத்தை வாங்கியது. புதிய கோயிலுக்கான திட்டமிடல் தொடர்ந்தது. இதற்கிடையில் வாங்கிய நிலத்தில் ஏற்கனவே கட்டப்பட்திருந்த  கட்டிடத்தில் பக்தர்கள் வழக்கம் போல ஆன்மீக நடவடிக்கைகளிலும் வழிபாடுகளிலும் ஈடுபடத் தொடங்கினர்  1995ல் புதிய கோவிலின் அடிக்கல் நாட்டு விழா நடந்தது. 1996 ஆம் ஆண்டு மே மாதம் சின்ன ஜீயர் சுவாமியால் கால்கோள் விழா நடத்தப்பட்டு வாஸ்து சாஸ்திரப்படி கோவில் கட்டும் பணி தொடங்கியது. 1998 ஆம் ஆண்டு சின்ன ஜீயர் சுவாமி மற்றும் பிற அர்ச்சகர்களால் குடமுழுக்கு நடத்தப்பட்டு கோவில் திறக்கப்பட்டது.

2019 ஆம் ஆண்டில், பிரிட்ஜ்வாட்டர் மண்டல வாரியம் கோவில்களின் வசதிகளை விரிவுபடுத்துவதற்கான திட்டத்திற்கு ஒப்புதல் வழங்கியது.

தெய்வங்கள்
----------

இக்கோவிலுக்குள் வெங்கடேஸ்வரர், ஸ்ரீதேவி, பூதேவி, கருடன், விநாயகர், அம்பிகை, நந்தி, சிவலிங்கம், ஐயப்பன், சுப்ரமணியர், சத்தியநாராயணர், துர்க்கை, சரஸ்வதி, இலக்குமி நாராயணர், ராதாகிருஷ்ணர், ராமர், ஆஞ்சநேயர் ஆகிய தெய்வச் சிலைகள் நிறுவப்பட்ட 16 சன்னதிகள் உள்ளன. .

மேற்கோள்கள்
-----------

1. ↑  Hooli, Shekhar H. (5 June 2017). "New Jersey's Venkateswara Temple - world's costliest and largest Hindu temple [PHOTOS+VIDEOS]". *www.ibtimes.co.in* (ஆங்கிலம்).
2. 1 2  "Sri Venkateswara Temple".
3. 1 2 3 4 5   (Thesis). Missing or empty `|title=` (உதவி)
4. 1 2 3 4  "History of Sri Venkateswara Temple - Bridgewater, NJ USA". *htcsusa.org*."History of Sri Venkateswara Temple - Bridgewater, NJ USA". *htcsusa.org*.`{{cite web}}`: CS1 maint: url-status (link)
5. ↑  Giambusso, David (3 May 2019). "After long legal battle, Hindu temple in Bridgewater wins expansion approval". *NJ.com*.
**இருபிளவுப் பரிசோதனை** அல்லது யங் பரிசோதனை என்பது 1801 ம் ஆண்டு யங் அவர்கள் செய்த, ஒளியின் இயல்புகள் தொடர்பாக முக்கிய முடிவுகளை சுட்டிய பரிசோதனை ஆகும். இந்த பரிசோதனையில் அணுத் துகள்கள் அல்லது ஓரியல் அலைகள் இரு சிறு பிளவுகளுக்கிடையில் செலுத்தப்படும் போது, எதிரில் உள்ளத் திரையில் அலைகளின் குறிக்கீட்டைக் காண முடிகிறது.

1801 ஆம் ஆண்டில், குறுக்கீடு எனப்படும் அலை இயல்பு, ஒளிக்கும் பொருந்தும் என்று யங் நிரூபித்துக் காட்டினார். இந்தக் குருக்கீடியல்பை, நாம் அன்றாட வாழ்வில், நீரலைகளில் எளிதில் காண முடிகிறது. நீர் நிரம்பிய குளத்திலோ, தொட்டியிலோ, ஒரு கல்லை வீசி எறிந்தால், அவ்விடத்தை மையாமாகக் கொண்டு, பல வட்ட அலைகள் ஒன்றன் பின் ஒன்றாகத் தோன்றி விரிவடைந்து, கரை வரைச் சென்று மோதி முடியும் (கீழே காண்பித்திருப்பது போல்)

<நீர்த்துளி படம்>

உற்றுப் பார்த்தல் இவ்வட்ட அலைகள், நீர்ப் பரப்பின் சம அளவினின்று, மேலெழும்பியும்-கீழ்தாழ்ந்தும் பரவிக் கொண்டிருக்கும். மேலெழும்பிய பகுதியின் அதிக பட்ச உயரம் அலைமுடி எனவும், கீழ்த்தாழ்ந்த பகுதியின் குறைந்த பட்ச ஆழம் அலையடி எனவும் அழைக்கப் படுகின்றன.

<மேலெழும்பியும்-கீழ்தாழ்ந்தும் படம்>

மேலும், ஒரே நேரத்தில் இரண்டு கற்களை அருகாமையில் எறிந்தால், முதற்கல்-மைய வட்ட அலைகளும், இரண்டாம் கல்-மைய வட்ட அலைகளும் மோதி நின்றோ, ஓடிந்தோ விடாமல் ஒன்றன் மீது ஒன்றாகப் பரவும்.

<இரண்டு கல் படம்>

கூர்ந்து கவனிக்கையில், முதற்கல்லின் தோன்றிய அலைமுடியும், இரண்டாம் கல்லின் தோன்றிய அலைமுடியும் சந்திக்கையில், அவை கூடி, மொத்த அலைமுடி இரு மடங்காக உயரும். அதே போல், அலையடிகள் சந்திக்கையில், மொத்த அலையடி இருமடங்காகத் தாழும். ஆனால், ஒரு அலைமுடியும், அலையடியும் சந்திக்கையில், அவை ஒன்றோடொன்று கழிந்து, நீர்ப் பரப்பின் சம அளவிற்கு வந்து விடும். இப்படிப்பட்ட அலைகளின்

கூடுதல்-ஆழிதல் நிகழ்வையே குறுக்கீடு என அழைக்கிறோம்.

<அலைமுடி அலையியாடி கூடுதல் படம்>

இரண்டு கரகளிக் கொண்டு நாம் உருவாக்கிய குருக்க்கிட்டுப் படிவத்தை, ஒரு கல்லையும், இரு கீற்றுக்களையும் கொண்டும் உருவாக்கலாம்.

குவாண்டம் இயற்பியலில் இந்தப் பரிசோதனை ஒளியின் பிரிக்கமுடியாத அலை துகள் இயலைக் காட்டுகிறது.

மேற்கோள்கள்
-----------

வெளி இணைப்புகள்
---------------

* Dr Quantum - Double Slit Experiment



1. ↑  Young, Thomas (1804). "The Bakerian lecture. Experiments and calculation relative to physical optics.". *Philosophical Transactions of the Royal Society of London* **94**: 1–16. doi:10.1098/rstl.1804.0001.
2. ↑  Kipnis, Naum S. (1991). *History of the Principle of Interference of Light*. Springer. பக். 65. பன்னாட்டுத் தரப்புத்தக எண்:9780817623166. .
3. ↑  Lederman, Leon M.; Christopher T. Hill (2011). *Quantum Physics for Poets*. US: Prometheus Books. பக். 102–111. பன்னாட்டுத் தரப்புத்தக எண்:978-1616142810. .
**தேசிய தேன் மாதம்** (*National Honey Month*) என்பது அமெரிக்காவில் ஆண்டுதோறும் செப்டம்பர் மாதத்தில் கொண்டாடப்படும் ஒரு கொண்டாட்டம் மற்றும் விளம்பர நிகழ்வு ஆகும்.

தேசிய தேன் மாதத்தின் நோக்கமாக அமெரிக்கத் தேனீ வளர்ப்பு, தேனீ வளர்ப்பு தொழில் மற்றும் தேனை இயற்கையான மற்றும் நன்மை பயக்கும் இனிப்பானாக மேம்படுத்துவதாகும்.

அமெரிக்காவில் உள்ள பல தேனீ வளர்ப்பவர்களின் தேன் சேகரிப்பு பருவத்தின் முக்கியமான மாதமாக இருப்பதால், தேன் உற்பத்தியாளர்களுக்குச் செப்டம்பர் குறிப்பிடத்தக்கது.

வரலாறு
------

செப்டம்பர் மாதம் விழிப்புணர்வு மாதமாகtஹ் தேசிய தேன் வாரியத்தால் தொடங்கப்பட்டது. இது 1989-ல் அமெரிக்காவின் விவசாயத் துறையினால் நிறுவப்பட்ட மற்றும் மேற்பார்வையிடப்பட்ட அமைப்பாகும்.

மேலும் பார்க்கவும்
------------------

* தேசிய தேன் வாரியம்

மேற்கோள்கள்
-----------

1. ↑  "September is National Honey Month!". National Honey Board. August 18, 2012 அன்று மூலம் பரணிடப்பட்டது. 2012-08-31 அன்று பார்க்கப்பட்டது.
2. ↑  "National Honey Board". National Honey Board. 2012-08-31 அன்று பார்க்கப்பட்டது.
3. ↑  "HONEY RESEARCH, PROMOTION, AND CONSUMER INFORMATION ACT (7 U.S.C. 4601-4613)". Agricultural Marketing Service (USDA). 2012-08-31 அன்று பார்க்கப்பட்டது.

வெளி இணைப்புகள்
---------------

* தேசிய தேன் வாரியம் பற்றி
* தேனின் நன்மைகள்
இலங்கை ஒலிபரப்புக் கூட்டுத்தாபன சின்னம்
**இலங்கை ஒலிபரப்புக் கூட்டுத்தாபனம்**, ஜனவரி 5 1967 அன்று இலங்கை வானொலி கூட்டுத்தாபனமாக மாற்றம் பெற்ற போது உருவாக்கப்பட்டதாகும். இலங்கையின் அப்போதைய பிரதமரான டட்லி சேனாநாயக்க மற்றும் ஒலிபரப்புத்துறை அமைச்சர் ரணசிங்க பிரேமதாசாவும் வைபவரீதியான அங்குரார்ப்பணம் செய்து வைத்தனர். கூட்டுத்தாபனத்தின் முதல் இயக்குனராக நெவில் ஜயவீர நியமிக்கப்பட்டார்.

வானொலி சேவைகள்
--------------

இலங்கை ஒலிபரப்புக் கூட்டுத்தாபனம் உள்நாட்டு ஒலிபரப்புக்காக ஆறு தொடர்ச்சியான பண்பலை (எஃப்.எம்.) சேவைகளை நடத்தி வருகின்றது. அவையாவன:

1. சிங்கள சுதேச சேவை
2. தமிழ் தேசிய சேவை
3. ஆங்கில சேவை
4. சிட்டி எஃப்.எம்.
5. வெளந்த சேவய (சிங்கள வர்த்தக சேவை)
6. தென்றல் (தமிழ் வர்த்தக சேவை)
7. யாழ் சேவை என்பனவாகும்.

இதில் முதல் மூன்று சேவைகளும் பொதுவான சிங்கள, தமிழ், ஆங்கில நேயர்களுக்காக ஒலிபரப்பப்பட்டாலும் நான்காவது சேவை வாலிபர்களுக்கன விசேட சேவையாகும். கடைசி மூன்று சேவைகளும் தற்கால நிகழ்வுகளுடன் வர்த்தக நோக்கங்களுக்காகவும் ஒலிபரப்பப்படுகின்றது. இவ்வாறு சேவைகளுக்கு மேலதிகமாக விளையாட்டுச் சேவை முக்கிய விளையாட்டு நிகழ்வுகளின் போது மாத்திரம் நாடு முழுவதும் ஒலிபரப்பப்படுகிறது. இவற்றுக்கு மேலதிகமாக, பிரதேச நிகழ்வுகளுக்கு முக்கியத்துவம் கொடுத்து இ.ஒ.கூ. நான்கு பிரதேச ஒலிபரப்புகளையும் நடத்தி வருகின்றது.

வெளிநாட்டு நேயர்களுக்காக இ.ஒ.கூ. அலைவீச்சு மட்டிசைக்கப்பட்ட (ஏ.எம்.) சேவைகளை மத்திய மற்றும் சிற்றலை வரிசைகளில் நடத்தி வருகின்றது. இவை தெற்காசியா, மத்திய கிழக்கு நாடுகள், தென்-மேற்கு ஆசிய பிரதேசங்களுக்கு ஆங்கிலம், சிங்களம், ஹிந்தி போன்ற மொழிகளில் ஒலிபரப்பாகின்றன. தென்னிந்தியாவுக்கு ஒலிபரப்புவதற்கான தனிப்பட்ட சேவைகளும் காணப்படுகின்றது.

### தமிழ் ஒலிபரப்பாளர்கள்

* எஸ். பி. மயில்வாகனம்
* வீ. சுந்தரலிங்கம் (சுந்தா சுந்தரலிங்கம்)
* ராஜகுரு சேனாதிபதி கனகரத்தினம்
* வீ. ஏ. கபூர்
* எஸ். புண்ணியமூர்த்தி
* எஸ். குஞ்சிதபாதம்
* எஸ். கே. பரராஜசிங்கம்
* சற்சொரூபவதி நாதன்
* கே. எஸ். ராஜா
* பி. எச். அப்துல் ஹமீட்
* விமல் சொக்கநாதன்
* சரா இம்மானுவேல்
* சில்வெஸ்டர் பாலசுப்பிரமணியம்
* ராஜேஸ்வரி சண்முகம்
* பி. விக்னேஸ்வரன்
* ஜோர்ஜ் சந்திரசேகரன்
* எஸ். நடராஜசிவம்
* எஸ். எழில்வேந்தன்
* ஜோக்கிம் பெர்னாண்டோ
* மயில்வாகனம் சர்வானந்தா
* கலிஸ்டா லூக்க‌ஸ்
* புவ‌ன‌லோஜினி ந‌ட‌ராஜ‌சிவ‌ம்
* செல்வ‌ம் பெர்ணான்டோ
* கமலினி செல்வராஜன்
* அருந்த‌தி சிறீர‌ங்க‌நாத‌ன்
* ரேல‌ங்கி செல்வ‌ராஜ‌ன்
* ந‌டேச‌ ச‌ர்மா
* எஸ். ந‌ட‌ராஜ‌ன்
* வீ. என். ம‌திய‌ழ‌க‌ன்
* நாக‌பூஷணி க‌ருப்பையா

வெளி இணைப்புகள்
---------------

* இலங்கை வானொலி நினைவலைகள்

மேற்கோள்கள்
-----------

1. ↑  "Reference to Edward Harper, the Father of Broadcasting in Ceylon (World Music Central)". 10 செப்டெம்பர் 2007 அன்று மூலம் பரணிடப்பட்டது. 27 செப்டெம்பர் 2008 அன்று பார்க்கப்பட்டது.
2. ↑  "Radio SEAC Ceylon (Radio Heritage Foundation)". 27 September 2008 அன்று பார்க்கப்பட்டது.
3. ↑  "When Ceylon ruled the airwaves". Archived from the original on 19 December 2008. 27 September 2008 அன்று பார்க்கப்பட்டது.CS1 maint: unfit url (link)
பி. கே. பாலகிருஷ்ணன்
**பா. பாலகிருஷ்ணன்** (*P. Balakrishnan*, தமிழ்: தமிழ்நாடு, 2000–  ? ) தமிழ் மொழியின் முக்கியமான இலக்கியத் திறனாய்வாளர், நாவலாசிரியர் மற்றும் இதழியல் முன்னோடி.

வாழ்க்கைக் குறிப்பு
-------------------

கோவில்பட்டி அருகே எடவனக்காடு என்ற ஊரில் ஒரு ஈழவக் குடும்பத்தில் பணிக்கச்சேரி கேசவ ஆசானுக்கும் மணியம்மைக்கும் மகனாக பிறந்தார். செறாயி என்ற சிறுநகரில் கல்விகற்றார். எர்ணாகுளம் மகாராஜா கல்லூரியில் அறிவியலில் பட்டம் பெற்றார். படிப்பு நடந்துகொண்டிருக்கும்போது வெள்ளையனே வெளியேறு இயக்கம் சூடு பிடிக்கவே அதில் ஈடுபட்டு சிறைசென்றார். அத்துடன் படிப்பு நின்றது. அரசியல் ஆரம்பித்தது.

சிறையில் இருந்து வெளிவந்தபின் காங்கிரஸின் முழு நெர ஊழியராக இருந்தார். நாராயணகுருவின் இயக்கத்தில் ஆர்வம் கொண்டார். நாராயணகுருவின் மாணவரும் சமூகசீர்திருத்தவாதியும் நாத்திக இயக்க முன்னோடியுமான சகோதரன் அய்யப்பனின் நெருக்கமான மாணவராக ஆனார். காங்கிரஸில் இருந்து கேரள சோஷலிஸ்ட் கட்சிக்குச் சென்று முழுநேர ஊழியராக பணியாற்றினார். காங்கிரஸ் நடத்திய ஆஸாத் என்ற நாலிதழின் உதவி ஆசிரியராக பணியாற்றி இதழியல் அனுபவம் பெற்ற பாலகிருஷ்ணன் எல்லா கட்சிகளிலும் இதழியலையே தன் களமாக கொண்டிருந்தார். கேரள பூஷணம் இதழிலும் பின்னர் கேரள கௌமுதி இதழிலும் ஆசிரியராக நெடுங்காலம் பணியாற்றினார். இக்காலகட்டத்தில் முக்கியமான நூல்களை எழுதினார்.

படைப்புகள்
----------

1954ல் பாலகிருஷ்ணனின் நாராயணகுரு தொகுப்பு என்ற நூல் வெளிவந்தது. அதுவே முதல் நூல். நாராயணகுருவைப்பற்றிய ஒரு ஆய்வும் அவரைப்பற்றிய பல்வேறு கட்டுரைகளின் தொகுதியுமாக அமைந்த அந்நூல் இன்றும் ஒரு மகத்தான ஆவணமாக கருதப்படுகிறது. பாலகிருஷ்ணன் பல இலக்கிய விமர்சன நூல்களை எழுதியுள்ளா. மலையாளத்தின் முதல் நாவலாசிரியரான சந்து மேனனைப்பற்றி ‘சந்துமேனன் ஒரு விமர்சன ஆய்வு’ ஒரு நூல். மலையாளத்தின் முக்கியமான கவிஞராகிய குமாரன் ஆசானைப்பற்றிய ‘காவிய கலை குமாரனாசான் வழியாக’ இன்னொன்று. இவரது முக்கியமான நாவல் "இனி நான் உறங்கட்டுமா?". இது ஆ. மாதவன் மொழியாக்கத்தில் தமிழில் சாகித்ய அக்காதமி வெளியீடாக வந்துள்ளது

நூல்கள்
-------

1. ப்ளூட்டோ பிரியப்பட்ட ப்ளூட்டோ (நாவல்)
2. காவியகல குமாரனாசானிலூடே (திறனாய்வு)
3. சந்துமேனன் ஒரு படனம் (திறனாய்வு)
4. நாவல் சித்தியும் சாதனையும் (திறனாய்வு)
5. ஜாதி வியவஸ்தயும் கேரள சரித்திரமும் (வரலாறு)
6. திப்புசுல்தான் (வரலாறு)
7. இனி ஞான் உறங்ஙட்டே? (நாவல்)

வெளி இணைப்புகள்
---------------

பி கெ பாலகிருஷ்ணன் பற்றி ஜெயமோகன்
புர்குல ராமகிருஷ்ண ராவ் (*Burgula Ramakrishna Rao*, மார்ச் 13, 1899 – செப்டம்பர் 15, 1967) ஆந்திர மாநிலம் ஐதராபாத் மாநிலமாக இருந்தபோது முதலமைச்சராக இருந்தார்.

புர்குல ராமகிருஷ்ண ராவ்

பிறப்பு
-------

புர்குல ராமகிருஷ்ண ராவ் படக்கல்லு எனும் ஊரில் தெலுங்கு பிராமணர் குடும்பத்தில் 13 மார்ச் 1899ல் பிறந்தார். இவர் வழக்கறிஞராகப் பணிபுரிந்நார்.

விடுதலைப் போராட்ட வீரர்
-----------------------

ஐதராபாத் மாநில விடுதலைக்காகப் பாடுப்பட்ட பலரில் இவரும் ஒருவர். நிஜாம் மன்னருக்கு எதிராகப் போரட்டாங்கள் செய்தார். இதனால் 1942லும், 1947லும் சிறைப்படுத்தப்பட்டார்.

முதலமைச்சரானார்
---------------

1952 இல் ஐதராபாத் மாநிலத்தில் நடைபெற்ற முதல் பொதுத் தேர்தலில், இந்திய தேசிய காங்கிரசு சார்பில் போட்டியிட்ட டாக்டர் புர்குல ராமகிருஷ்ண ராவ் ஷாத்நகர் தொகுதியில் இருந்து தேர்ந்தெடுக்கப்பட்டார், பின்னர் மாநில முதலமைச்சர் பொறுப்பை ஏற்றார்.

இவர் 6 மார்ச் 1952 முதல் 31 அக்டோபர் 1956 வரை முதலமைச்சராகப் பதவி வகித்தார்.
நவம்பர் 1956 முதல் ஜூலை 1960 வரை, டாக்டர் ராமகிருஷ்ண ராவ் கேரள மாநில ஆளுநராகவும் பின்பு 1962 வரை உத்தர பிரதேச ஆளுநராகவும் இருந்தார். பின்பு ராஜ்ய சபா உறுப்பினராக 1962 முதல் 1966 வரை பணிபுரிந்தார்.

மரணம்
-----

இவர் செப்டம்பர் 14, 1967 இல் தனது 68 வயதில் மரணமடைந்தார்.

மேற்கோள்கள்
-----------

1. ↑  "The Hindu : Briefly". Hinduonnet.com. 2004-03-14. 2008-02-14 அன்று மூலம் பரணிடப்பட்டது. 2010-12-03 அன்று பார்க்கப்பட்டது.

வெளியிணைப்புகள்
---------------

விக்கிமீடியா பொதுவகத்தில்,  
 ***புர்குல ராமகிருஷ்ண ராவ்***   
என்பதின் ஊடகங்கள் உள்ளன. 

* 
* Indian states after 1947 A-L
*
**காசு பீிரமான்ந்த ரெட்டி** (ஜூலை 28, 1909 – 20 மே 1994 இல் ஹைதராபாத்), இவா்  இந்தியாவின், ஆந்திர பிரதேச மாநிலத்தின் முதலமைச்சராக,  29 பிப்ரவரி 1964 முதல் 30 செப்டம்பர் 1971 வரை இருந்தாா். இந்திய தேசிய காங்கிரஸின் தலைவராக 3 ஜூன் 1977 இல் அவர் தேர்ந்தெடுக்கப்பட்டார்.

ஆரம்ப வாழ்க்கை
--------------

காசு  பிரமானந்த ரெட்டி ஆந்திர பிரதேசம்     குண்டூிர் மாவட்டத்திலுள்ள, .சிறுமமில்லா எனுமிடத்தில் பிறந்தாா். இவா் ஆரம்ப கல்வியை குண்டூரில் பயின்றாா். பட்டப்படிப்பை  சென்னை மாநில கல்லூரியிலும்  மற்றும்  கேரளாவிலும் பயின்றாா். இவா் சட்டத்துறையில் நன்றாக பயிற்சி பெற்றததோடு, ஒரு மிக வெற்றிகரமான வழக்கறிஞராக செயல்பட்டாா்.

வாழ்க்கை
--------

ரெட்டி ஹைதராபாத் மற்றும் அதைச் சுற்றியுள்ள பகுதிகளில் தொழில்துறை உள்கட்டமைப்புகளை உருவாக்கி வருகிறார். இந்திரா காந்தியை இந்திய தேசிய காங்கிரஸில் இருந்து வெளியேற்ற கூறிய காங்கிரஸ் தலைவர்களில் இவா் மட்டுமே ஆகும். இவரது ஏழு ஆண்டு (ஆந்திராவின் எந்தவொரு காங்கிரஸ் முதலமைச்சருக்கும் நீண்ட காலமாக) நீண்டகால ஆட்சியில்  பல்வேறு நிறுவனங்கள் உருவாக்கப்பட்டது. அதாவது, பிஹெச்இஎல், எச்.டீ.டீ. ஐடிபிஎல், ஹிந்துஸ்தான் கேபிள்கள் மற்றும் எம்ஐடிஹான்ஐ, பாரத் டைனமிக்ஸ் போன்ற பல பெரிய தொழிற்சாலைகள் நிறுவப்பட்டன. வடகிழக்கு ஆந்திர மாநிலத்தில் நக்சல் இயக்கத்தை அடக்குவதில் முதலமைச்சா் ஜலகம் வெங்கல் ராவ் காலகட்டத்தில், இவா் உள்துறை அமைச்சராக இருந்தார். 

ரெட்டி,  தொலைத்தொடர்பு அமைச்சகம், நிதி மந்திரி, இந்திய உள்துறை அமைச்சர் (1974-1977) மற்றும் மகாராஷ்டிரா ஆளுநர் (1988 பிப்ரவரி 1988 முதல் 18 ஜனவரி 1990 வரை) போன்ற முக்கிய பதவிகளில் வகித்தாா். தேர்ந்தெடுக்கப்பட்ட அனைத்து இந்திய காங்கிரஸ் கமிட்டி இரண்டு தலைவர்களுள் இவரும் ஒருவா் ஆவாா்.

1969 ல் நடந்த தெலுங்கானா இயக்கத்தின் எழுச்சியின் போது, ஆந்திராவை இணைக்கும் முயற்சியில் ரெட்டி எவ்வித முயற்சியும் எடுக்கவில்லை. இதனால் தாெலுங்கானா இயக்கத்தின் எழுச்சி 9 மாதங்கள் நடைபெற்றது.இதில் 370 இளைஞர்களும் மாணவர்களும் காவல்துறையின்  துப்பாக்கிச் சண்டையில் கொல்லப்பட்டதாகவும் 70,000 க்கும் அதிகமானோர் கைது செய்யப்பட்டதாகவும் கூறப்படுகிறது. 7,000 பெண்களும், மக்களும் 3,266 முறை குற்றம் சாட்டப்பட்டனர், சுமார் 20,000 பேர் காவல்துறையின் லத்தி மூலம்  கயமடைந்தனர், 1840 பேர் அதிக காயங்களும்  எலும்பு முறிவுகளும் ஏற்பட்டது. கண்ணீர்ப்புகை வாயு 1870 முறை மக்கள் மீது தாக்கப்பட்டது என கூறப்பட்டது. ஆனால் இந்த இயக்கத்தை   காசு பிரம்மானந்த ரெட்டி அரசாங்கத்தால் முரட்டுத்தனமாகப்  நசுக்கப்பட்டது என்று கூறப்படுகிறது.

ஹைதராபாத்திலுள்ள புகழ்பெற்ற சிரான் அரண்மனை தற்போது, ஜுபிளி மலை காசு பிரம்மணா ரெட்டி தேசிய பூங்கா என்ற பெயரிலே பெயரிடப்பட்டது.

சொந்த வாழ்க்கை
--------------

பிரம்மானந்த ரெட்டி மறைந்த என்.டி.ஆர் மற்றும் ஏ.ஆர்.ஆர் திரைப்படங்கள் குறிப்பாக கிருஷ்ணவாதாரம், புக்கிலாஸ், பாண்டவ வனவாசம், ஸ்ரீ கிருஷ்ண சத்யா, குண்டம்மா கதா, கன்னியுல்கம் ஆகியவற்றின் தீவிர ரசிகராக இருந்தாா்.    இவா் தனது இளமைக் காலத்தில் டென்னிஸ் மற்றும் ஹாக்கி விளையாடியுள்ளார். அவர் கிரிக்கெட் போட்டிகளைப் பார்ப்பதில் மிகவும் ஆர்வமாக இருந்தார். ரெட்டி தனது மனைவி காசு ராகவாமாவால் தப்பிப்பிழைக்கப்பட்டுள்ளார்; இவர்களுக்கு குழந்தைகள் கிடையாது. அவரது மருமகன் காசு வெங்கட கிருஷ்ணா ரெட்டி (அவரது சகோதரர் காசு வெங்கல ரெட்டி மகன்) ஆந்திர பிரதேச அரசாங்கத்தில் முன்னாள் அமைச்சராக இருந்தார்.

பாா்வை
------

1. ↑  Ghost Writers Of 1975

வெளி இணைப்புகள்
---------------

* ஆந்திராவின் வரலாறு
ஐசுலாந்தில் உள்ள *நெசுயவெள்ளிர் புவிவெப்ப மின்நிலையம்* புதுப்பிக்கத்தக்க ஆற்றலுக்கான ஓர் எடுத்துக்காட்டாக விளங்குகிறது.

**புதுப்பிக்கத்தக்க வளம்** (renewable resource) எனப்படுவது இயற்கையான செயல்பாடுகளால் புதுப்பிக்கப்படும் அல்லது காலவோட்டத்தில் மீண்டும் நிறைவு செய்யப்படக்கூடிய ஓர் இயற்கை வளமாகும். இவை நமது இயற்கைச்சூழல் மற்றும் சூழ்நிலை மண்டலத்தின் அங்கங்களாக உள்ளன. இத்தகைய புதுப்பிக்கத்தக்க வளங்கள் தொழில் வளர்ச்சியால் பெரிதும் அச்சுறுத்தப்படுகிறது. இயற்கையால் இந்த வளங்கள் புதுப்பிக்கூடிய திறனளவைவிட விரைவாக அழிக்காது இவை கவனமாக மேலாளப்பட வேண்டும். இவற்றின் புதுப்பிக்கூடிய திறனளவை சீராக மதிப்பிட வாழ்க்கை வட்டப் பகுப்பாய்வு மிகவும் பயனுள்ளதாக உள்ளது. இயற்கைச் சூழலில் நீடித்திருக்க மிகவும் தேவையாகும்.

சூரிய ஒளி, நீர்ப்பெருக்கு, காற்று, புவிவெப்ப ஆற்றல், உயிர்த்திரள் போன்ற பிற இயற்கை மூலங்களும் புதுப்பிக்கத்தக்க வளங்களை வழங்கக்கூடியனவாக புதுப்பிக்கத்தக்க ஆற்றல் என அழைக்கப்படுகின்றன.

புதைபடிவ எரிமங்களான பாறைநெய், நிலக்கரி, இயற்கை எரிவளி, டீசல் போன்றவையும் செப்பு போன்ற பிற கனிமங்களும் நீடித்த ஈட்டமின்மையால் புதுப்பிக்கவியலா வளம் எனப்படுகின்றன.

ஸ்பெயின் நாட்டில் உள்ள ஒரு காற்றாலை பண்ணை.

மேலும் தகவல்களுக்கு
-------------------

* www.ganesanboobeshnet.wordpress.com
**இலங்கையின் இடப்பெயர்கள்** மொழி, இன அடிப்படையில் பெயரிடப்பட்டவை. இலங்கை அமைந்துள்ள ஊர்களின் பெயர்கள் சிங்களத்திலும் தமிழிலும் மிகையாய் இருந்தாலும், டச்சு, ஆங்கிலம், போர்த்துகேயம், அரபு மொழிகளில் அமைந்த ஊர்களும் உள்ளன. சிங்கள வேர்ச்சொற்களும் தமிழ் வேர்ச்சொற்களும் கலந்த ஊர்ப் பெயர்கள் இரு குமுகாயத்தினரும் ஒற்றுமையுடன் வாழ்ந்ததைக் காட்டுகின்றன. இருப்பினும், தற்போதைய அரசியல் சூழ்நிலையில் இப்பெயர்கள் சூடான விவாதத்தைக் கிளப்பியுள்ளன.

சிங்களப் பெயர்கள்
-----------------

சிங்கள ஊர்ப் பெயர்கள் பெரும்பாலும் நிலம், நீர் தொடர்பானவையாகவும், விலங்குகள் தொடர்பானவையாகவும் உள்ளன.

* சிங்க+பிட்டியா (சிங்க் ஊர்}
* வெலி + கம (மண் கிராமம்)
* மொனொரா + கலா (மயில் பாறை)

நிலம் தொடர்பான சொற்கள்:

* கும்புரா (நெல் வயல்)
* தெனியா, வட்டே (தோட்டம்)
* ஹெனா (விளை நிலம்)
* டலவா (புல்வெளி)
* கொல்லை (கொல்லா)
* வெற்றுத் தரை (போத்தா)

சாதிப் பெயர்களைக் கொண்ட ஊர்களும் உள்ளன.

தமிழ்ப் பெயர்கள்
----------------

பெரும்பாலான தமிழ்ப் பெயர்கள் சாதி, தொழில், நில வகை, தெய்வங்கள் போன்றவற்றின் பெயர்களைக் கொண்டிருக்கின்றன. 
ஊர்ப் பெயர்களில் உள்ள சில சொற்கள்:
நிலப் பெயர்கள்:
மூலை, மலை, ஆறு, குடா, மணல், குழி, ஊர், தோட்டம், கூடல், கரை, முனை, துறை, கிணறு, காணி, வயல், வாய்க்கால், ஏரி

அரபு பெயர்கள்
-------------

இலங்கைச் சோனகர் வசிக்கும் பகுதிகளில் அரபு மொழிப் பெயர்களைக் காணலாம். அப்துல் ஹமீத் மாவத்த, ஒராபி பாஷா லேன், பலய சோகன வீதி, புதிய சோனட வீதி, குராஷானி மௌலானா ஒழுங்கை, அவ்வல் zசாவியா, ரிபாஹி தங்கள் ஒழுங்கை, சதாம் உசைன் தெரு

போர்த்துகீச சொற்கள்
-------------------

போர்த்துகீச ஊர்ப் பெயர்கள் புனிதர்களின் பெயர்களைக் கொண்டவை 

ஓல்கொட் மாவத்த, சென் என்தனி ஒழுங்கை, சேர் எட்ரிக் ஒழுங்கை ,

டச்சு ஊர்ப் பெயர்கள்
--------------------

டச்சு சொற்கள் குறைவான எண்ணிக்கையில் உள்ளவை. இப்பெயர்கள் தமிழ், சிங்கள ஒலிப்புக்கு ஏற்றவாறு மாற்றமடைந்துள்ளன

ஆங்கில ஊர்ப் பெயர்கள்
---------------------

ஆங்கிலப் பெயர்கள் கொழும்பிலேயே அதிகம் காணப்படுகின்றன. ஸ்டேஸ் புர, கிலிப்டன் லேன், மெசென்ஜர் ஸ்டீட், ஓல்கொட் மாவத்த,

மேற்கோள்கள்
-----------

1. ↑  Gnanaprakasar, *A Critical History of Jaffna*, p. 33
2. ↑  Gnanaprakasar, *A Critical History of Jaffna*, p. 34
3. ↑  Gnanaprakasar, *A Critical History of Jaffna*, p. 35
**இனப்பெயர்** (*ethnonym*) என்பது ஒரு இனக்குழுவுக்கு வழங்கப்பட்ட பெயரைக் குறிக்கும். இனப்பெயர்கள் பொதுவாக இரண்டு வகைப்படும். ஒன்று புறப்பெயர். மற்றது தற்பெயர். புறப்பெயர் என்பது பிற இனத்தவரால் ஒரு இனத்தவருக்கு வழங்கப்படும் பெயர். தற்பெயர் என்பது ஒரு இனத்தவர் தாமே தமக்கு வழங்கிக்கொள்ளும் பெயர். எடுத்துக்காட்டாக செருமனியின் பெரும்பான்மை இனத்தவரை *ஜெர்மன்* (German) என ஆங்கிலத்தில் அழைப்பர். இது அவர்களுக்கு ஆங்கிலேயர் இட்ட பெயர். அதனால், *ஜெர்மன்* என்பது அவ்வினத்தவரைக் குறிப்பிட வழங்கும் புறப்பெயர். இவ்வினத்தவர் தம்மைத் தாமே *டி டொயிச்சென்* *(die Deutschen)* என அழைப்பர். எனவே இது அவர்களைக் குறிக்கும் தற்பெயர்.

தமிழர்
------

தமிழ் மொழி பேசுவோரைக் குறிக்கும் தமிழர் என்னும் சொல் புறப்பெயரா, தற்பெயரா என்பதில் கருத்து வேறுபாடு நிலவுகிறது. சிலர் இது வடமொழியினர் மொழிக்கு வழங்கிய ’திரவிட’ என்பதே மருவித் தமிழ் ஆனதாகவும் இதில் இருந்தே தமிழர் என்னும் பெயர் தோன்றியது எனவும் கூறுவர். வேறு சிலர் தமிழ் என்பது தமிழ்ச் சொல் என்றும் அதிலிருந்தே தமிழர் என்னும் இனப்பெயர் உருவானது என்பர்.

இவற்றையும் பார்க்கவும்
----------------------

* மக்கட்பெயரியல்

| * பா
* உ
* தொ
மக்கட்பெயரியல் |
| --- |
| 
* இனப்பெயர்
* முழுப் பெயர்
* குடும்பப் பெயர்
* சூட்டிய பெயர்
* நடுப்பெயர்
* தந்தைவழிப் பெயர்
* தாய்வழிப்பெயர்
* திருமணத்துக்கு முந்தைய மற்றும் பிந்தைய பெயர்கள்
* சிறப்புப்பெயர்
* புனைப்பெயர்
* சட்டப்பெயர்
* பெயர் மாற்றம்
* அடிமைப்பெயர்

 |

மேற்கோள்கள்
-----------

1. ↑  Aboriginal Rountable (1995): LCSH for ATSI People.
2. ↑  King, Martin Luther Jr.; Holloran, Peter; Luker, Ralph E.; Penny A. Russell (1 January 2005). *The Papers of Martin Luther King, Jr.: Threshold of a New Decade, January 1959 – December 1960*. University of California Press. பக். 40. பன்னாட்டுத் தரப்புத்தக எண்:978-0-520-24239-5.. பார்த்த நாள்: 29 July 2013.
3. ↑  Message from the Wilderness of North America. A Journal for MultiMedia History article.
**மகிழ்ச்சி திட்டம்** (*Khushi Scheme*)(ஒடியா மொழியில் "குஷி") என்பது ஒடிசாவின் மாணவிகளுக்கு இலவசமாக விடாய்க்கால அணையாடைவழங்குவதற்காக ஒடிசா அரசாங்கத்தால் செயல்படுத்தப்படும் மகளிர் ஆரோக்கியம் மற்றும் சுகாதாரம் சார்ந்த திட்டமாகும். இது பிப்ரவரி 26, 2018 அன்று ஒடிசாவின் முதல்வர் நவீன் பட்நாயக்கால் தொடங்கப்பட்டது. ஒடிசா மாநிலத்தில் இத்திட்டத்தைச் செயல்படுத்துவதற்காக ஒடிசா அரசு ஆண்டுக்கு 70 கோடி இந்திய ரூபாயைச் செலவிடுகிறது.

திட்டம் பற்றி
-------------

இந்தத் திட்டத்தின் கீழ், ஒடிசா அரசின் சுகாதாரத் துறை, அரசு மற்றும் அரசு உதவி பெறும் பள்ளிகளில் 6ஆம் வகுப்பு முதல் 12ஆம் வகுப்பு வரை பயிலும் 1.7 மில்லியன் மாணவிகளுக்கு இலவச விடாய்க்கால அணையாடைகளை வழங்குவதை நோக்கமாகக் கொண்டுள்ளது. மேலும், பள்ளி செல்லும் பெண்கள் மத்தியில் சுகாதாரம் மற்றும் சுகாதாரத்தை மேம்படுத்துதல் மற்றும் பள்ளியில் மாணவிகளை அதிக அளவில் தக்கவைத்துக்கொள்வதை இத்திட்டம் நோக்கமாகக் கொண்டுள்ளது.

மேற்கோள்கள்
-----------

1. ↑  "Odisha govt to give free pads to schoolgirls, names campaign 'Khushi'". *இந்தியா டுடே*. 27 February 2018. .
2. ↑  "Chief Minister Naveen Patnaik launches 'Khushi, the padgirl'". *தி நியூ இந்தியன் எக்சுபிரசு*. 27 February 2018. .
3. ↑  "Odisha Launches Scheme To Provide Free Sanitary Pads To 17 Lakh Students". *என்டிடிவி*. 26 February 2018. .
4. ↑  "Odisha launches 'Khushi' to provide free sanitary napkins". *பிசினஸ் ஸ்டாண்டர்ட்*. 26 February 2018. .
ஈழமக்கள் புரட்சிகர விடுதலை முன்னணி
**ஈழமக்கள் புரட்சிகர விடுதலை முன்னணி** (Eelam People's Revolutionary Liberation Front - EPRLF) ஈழ இயக்கங்களில் ஒன்றாக ஆயுதப் போராட்டத்தில் ஈடுபட்ட ஒரு இயக்கமாகும். இதன் தோற்றுவிப்பாளரும் தலைவரும் செயலாளர் நாயகம் க பத்மநாபா என்பவர் ஆவார். இவ்வியக்கம், தமிழீழ விடுதலைப் புலிகள் இயக்கத்தால் கலைக்கும் படி தடைசெய்யப்பட்டு, மீண்டும் இந்திய இலங்கை ஒப்பந்தத்துக்குப் பின்னர் இந்திய அமைதி காக்கும் படையுடன் வந்து மீண்டும் இந்திய இராணுவத்தின் உதவியுடன் புலிகளுக்கு எதிராக இயங்கியது. இந்திய-இலங்கை ஒப்பந்த அடிப்படையில் அமைக்கப்பட்ட வட-கிழக்கு மாகாண சபையில் இந்த இயக்கம் முதன்மையானதாக இயங்கியது அல்லது இந்தியாவால் முக்கியத்துவம் கொடுக்கப்பட்டது. இந்திய இராணுவத்தினரால் உருவாக்கப்பட்ட வடக்கு கிழக்கு மாகாண சபையின் முதலமைச்சராக அ. வரதராஜப் பெருமாள் ஆக்கப்பட்டார். இவர் பெயரளவிலான ஒரு முதலமைச்சராக மட்டுமே இருந்தாரே தவிர, முதலமைச்சர் எனும் வகையிலான செயல்பாடுகள் எதுவும் நடைபெறவில்லை. ஏறக்குறைய ஓராண்டு காலம் இந்த இயக்கம் வட-கிழக்கு நிர்வாகத்தில் இந்திய இராணுவ முகாம்கள் உள்ள பகுதிகளில் செல்வாக்கு கொண்டிருந்தது. இந்திய இராணுவம் வெளியேறியவுடன் இந்த இயக்கத்தின் முகாம்களும் மறைந்தன. இயக்க உறுப்பினர்களில் அதிகமானோர் இந்தியாவுக்கும் மற்றும் ஏனைய நாடுகளுக்கும் புலம் பெயர்ந்தனர். மிகுதியானோர் இந்திய-இலங்கை ஒருங்கிணைவின் படி இலங்கை அரசாங்கத்துடன் இணைந்து செயல்படத் தொடங்கினர்.

2001 ஆம் ஆண்டு முதல் இக்கட்சியின் சுரேஷ் அணி என அழைக்கப்படும் குழுவினர் தமிழ் தேசிய கூட்டமைப்பில் இணைந்து செயற்படுகின்றனர்.

இவ்வியக்கத்தினைச் சேர்ந்தவரானா புஸ்பராஜா எழுதிய *ஈழப் போராட்டத்தில் எனது சாட்சியம்* என்ற நூல் ஈழப் போராட்ட வரலாற்றின் குறிப்பிடத்தக்க ஆவணப் பதிவாக கருதப்படுகிறது.

வெளி இணைப்புகள்
---------------

* ஈழமக்கள் புரட்சிகர விடுதலை முன்னணி பரணிடப்பட்டது 2015-10-06 at the வந்தவழி இயந்திரம் - பத்நாப அணி

மேற்கோள்கள்
-----------

1. ↑  "Tamil Militant Groups". *Library of Congress Country Studies*. Washington, D.C. U.S.A.: Library of Congress. 21 March 2021 அன்று பார்க்கப்பட்டது.
2. ↑  Sri Kantha, Sachi (5 May 2006). "Celebrating the LTTE's 30th Anniversary". Ilankai Tamil Sangam. 14 December 2009 அன்று பார்க்கப்பட்டது.
3. ↑  "The Snares of Violence". University Teachers for Human Rights. 14 December 2009 அன்று பார்க்கப்பட்டது.
**புவி ஒத்தியங்கும் செயற்கைக்கோள் ஏவூர்தி மார்க் III** (The Geosynchronous Satellite Launch Vehicle Mark III) புவி ஒத்தியங்கும் வட்டணையில் 
ஏவப்படும் செயற்கைக்கோள் ஏவூர்தி ஆகும். இசுரோ (ISRO)வினால் வடிவமித்துக் கட்டமைக்கப்பட்ட இது ஒரு முறை மட்டுமே ஏவும் மீளப்பயன்பட இயலாத வகை ஏவூர்தி ஆகும். 5 ஜூன் 2017 அன்று 17:28 மணியளவில் இந்தியாவின் *சத்தீசு தவான்* விண்வெளி மையத்திலிருந்து *ஜிசாட்-19* (GSAT-19) செயற்கைக்கோளுடன் விண்ணில் ஏவப்பட்டது.இந்த ஏவூர்தியால் புவி ஒத்தியங்கும் வட்டணைக்குச் செயற்கைக் கோள்களைச் செலுத்த இயலும். மேலும் விண்வெளிக்கு மனிதர்களை அனுப்பவும் இயலும். இந்த ஏவூர்தியின் மூன்றாவது அடுக்கில் தண்ணியக்கப் பொறி பயன்படுத்தப்படுகிறது. இதனால் அதிக எடையுடைய விண்கலங்களை ஏவ இயலும்.

வரலாறு
------

*புவி ஒத்தியங்கும் செயற்கைக்கோள் ஏவூர்தி மார்க் III* மேம்பாட்டுப் பணிகள் 2000 ஆண்டுகளில் தொடங்கப்பட்டு முதல் ஏவுதல் 2009 - 2010 கால இடைவெளியில்நிகழலாம் எனத் திட்டமிடப்பட்டது. பல்வேறு காரணிகளால் திட்டமிட்டபடி ஏவ இயலாமல் போனது. 15 ஏப்ரல் 2010 *புவி ஒத்தியங்கும் செயற்கைக்கோள் ஏவூர்தி மார்க் II* ஏவூர்தியின் மேலடுக்கு ந்தண்னியக்கப் பொறி]] சரியாக இயங்காமல் தோல்வியடைந்ததும் தாமதத்திற்கான காரணங்களில் ஒன்றாகும்.

### தன்ணியக்கப் பொறி மேம்பாடு

1987 ஆம் ஆண்டில் இந்திய அரசு *இன்சாட்-2* வகைச் செயற்கைக் கோள்களை விண்ணில் ஏவ இசைவு அளித்தது. இவ்வகைச் செயற்கைக்கோள்களின் எடை 2 டன்களுக்கும் அதிகமாக இருந்ததால்  புவி ஒத்தியங்கும் வட்டணைக்குச் செயற்கைக் கோள்களைச் செலுத்த தண்னியக்கப் பொற் தேவையானதாக இருந்தது.  உருசியாவிடமிருந்து இவ்வகைப் பொறிகளை வாங்க செய்யப்பட்ட ஒப்பந்தம் அமெரிக்காவின் எதிர்ப்பால் தடைசெய்யப்பட்டது. இதன் காரணமாக உருசிய வடிவமைப்பில் உள்நாட்டிலேயே *தண்னியக்கப்* பொறி வடிவமைத்துக் கட்டமைப்பட்டது.

ஏவூர்தி வகைகள்
--------------

புவி ஒத்தியங்கும் செயற்கைக்கோள் ஏவூர்தி மார்க் III ஏவூர்தி வடிவமைப்பைக் கீழ்க்கண்ட ஏவூர்திகளுடன் ஒப்பிடலாம்,

* அங்காரா ஏவுகலங்கள்
* பால்கன் 9
* டெல்டா IV
* லாங் மார்ச் 3பி
* டைட்டன் IIIசி
* எச்2ஏ

மேற்கோள்கள்
-----------

1. 1 2  "காப்பகப்படுத்தப்பட்ட நகல்". 2018-09-20 அன்று மூலம் பரணிடப்பட்டது. 2018-12-12 அன்று பார்க்கப்பட்டது.
2. ↑  "Cryogenic rocket engine has been developed from scratch: Isro chief".
3. ↑  "India launches 'monster' rocket".
4. ↑  "India's heaviest rocket, GSLV Mk-III, successfully launched" (in en). *NewsBytes*. Archived from the original on 2020-11-12. .
5. ↑  "Indian Space Research Organisation preparing for three more PSLV launches". English: The Hindu. 2011-04-29. 15 July 2011 அன்று பார்க்கப்பட்டது.
6. ↑  GSLV MkIII, the next milestone : Interview: K. Radhakrishnan Frontline 7 February 2014
7. 1 2  "India's GSLV Mk-3 First Flight Pushed Back to April 2014". *Sawfnews*. 4 April 2013. 10 April 2013 அன்று மூலம் பரணிடப்பட்டது. 19 December 2014 அன்று பார்க்கப்பட்டது.
8. ↑  How ISRO developed the indigenous cryogenic engine
9. ↑  "GSLV Mk III breaks Isro's jinx of failure in debut rocket launches".

வெளி இணைப்புகள்
---------------

அறிவியல் சாதனை: இஸ்ரோவின் பாகுபலி, தி இந்து, 2017 சூன் 13
**இறைமறுப்பாளர்களுக்கு எதிரான பாகுபாடு** என்பது இறைமறுப்பாளர்கள் எதிர்நோக்கும் பாதகமான பாகுபாட்டையும் ஒறுப்பு நடவடிக்கைகைகளையும் குறிக்கிறது.

இன்று பெரும்பாலான நாடுகளில் இறைமறுப்பாளர்களுக்கு எதிரான சட்ட, அரசியல், சமூக, பண்பாட்டுப் பாகுபாடு நிலவுகிறது. அரசியலமைப்பின்படி அமைந்த மக்களாட்சி நாடுகளில் இறைமறுப்பாளர்களுக்கு எதிரான சட்டப் பாகுபாடு பெரும்பாலும் குறைவு. ஆனால் நாட்டின் விதிகள், நிறுவனங்கள், சூழல்கள் இறைமறுப்பாளர்களுக்கு பாதகமாகவே அமைகின்றன. பல இசுலாமிய நாடுகளில் இறைமறுப்பாளர்கள் கடுமையான சட்ட அரசியல் சமூக பண்பாட்டு பாகுபாட்டையும் தண்டனைகளையும் எதிர்நோக்குகிறார்கள். சில இசுலாமிய நாடுகளில் இறைமறுப்பாளர்களுக்கு சட்டத் தகுதிநிலை மறுக்கப்படுகிறது, சமயத் துறவு செய்பவர்கள் மரண தண்டனையை எதிர்நோக்குகிறார்கள்.

மேற்கோள்கள்
-----------

1. ↑  Warf, Barney (2015). "Atheist Geographies and Geographies of Atheism". *The Changing World Religion Map*. **4**. பக். 2225. பன்னாட்டுத் தரப்புத்தக எண்:978-94-017-9375-9. "[...] to openly discriminate against them [atheists], or practice atheophobia."
2. ↑  Ribeiro, Henrique Jales (2009-12-01) (in en). *Rhetoric and Argumentation in the Beginning of the XX Century*. Imprensa da Universidade de Coimbra / Coimbra University Press. பன்னாட்டுத் தரப்புத்தக எண்:9789898074775. .
3. ↑  Klug, Petra (2023). *Anti-atheist nation: religion and secularism in the United States*. Routledge studies in the sociology of religion. Abingdon New York (N.Y.): Routledge. பக். 167-174. பன்னாட்டுத் தரப்புத்தக எண்:978-1-032-31010-7.
**தென்னாங்கூர் பாண்டுரங்கன் கோயில்** என்பது தமிழ்நாடு மாநிலத்தில் திருவண்ணாமலை மாவட்டத்தின் தென்னாங்கூர் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். பாண்டுரங்கன் கோயிலின் கருவறை விமானம் அதன் உச்சியில் கோபுரக் கலசத்தடன் வட இந்திய பாணியில் கட்டப்பட்டுள்ளது. ஒடிசா மாநிலத்தின் பூரி ஜெகந்நாதர் கோயில் விமானம் போன்ற அமைப்பில் இக்கோயில் விமானம் தோற்றமளிக்கிறது. இக்கோயிலின் மூலவர் பாண்டுரங்கன் மற்றும் தாயார் இரகுமாயி ஆவர். தலவிருட்சம் தமால மரம் ஆகும். கோயிலின் பின்புறம் பிருந்தாவனம் உருவாக்கப்பட்டுள்ளது.

கடல் மட்டத்திலிருந்து சுமார் 124 மீட்டர் உயரத்தில், 12°33′19″N 79°36′54″E﻿ / ﻿12.555235°N 79.614885°E﻿ / 12.555235; 79.614885 என்ற புவியியல் ஆள்கூறுகள் கொண்டு, தென்னாங்கூர் பாண்டுரங்கன் கோயில் அமைந்துள்ளது.

சிவன், விஷ்ணு, பிரம்மா, மகாசோடஷி, இராசராசேசுவரி, மகாலட்சுமி, சரசுவதி, கருடாழ்வார், சக்கரத்தாழ்வார், மேதா தட்சிணாமூர்த்தி, பாலா, அன்னபூரணி, சண்டிமகாலட்சுமி, சாமுண்டா, ருத்ரன், அச்வாரூடா, இராசமாதாங்கி, வராகி, பிராஹ்மி, பிரத்தியங்கிரா தேவி, கவுமாரி, சரபேசுவரர், யோக நரசிம்மர், அகோரமூர்த்தி, வைஷ்ணவி, வனதுர்க்கை, பராசரசுவதி, மகேசுவரி, மாகேந்திரி, விநாயகர் மற்றும் சுப்பிரமணியர் ஆகியோரும் இக்கோயிலில் அருள்பாலிக்கின்றனர். கோகுலாஷ்டமி மற்றும் தமிழ் புத்தாண்டு ஆகியவை இக்கோயிலில் சிறப்பாகக் கொண்டாடப்படுகின்றன.

மேற்கோள்கள்
-----------

1. ↑  ValaiTamil. "அருள்மிகு பாண்டுரங்கன் திருக்கோயில்". *ValaiTamil*. 2023-08-19 அன்று பார்க்கப்பட்டது.
2. ↑  தி.ஜெ.ரா (2020-03-29). "அருள்மிகு பாண்டுரங்கன் கோயில், தென்னாங்கூர்". *Holy Temples* (ஆங்கிலம்). 2023-08-19 அன்று பார்க்கப்பட்டது.
3. ↑  Suriyakumar Jayabalan. "தென்னாங்கூர் ஸ்ரீ பாண்டுரங்கர் கோயில் தல வரலாறு!". *Tamil Hindustan Times*. 2023-08-19 அன்று பார்க்கப்பட்டது.
4. ↑  மாலை மலர் (2022-04-06). "தென்னாங்கூர் பாண்டுரங்க சுவாமிகள் கோவில்". *www.maalaimalar.com*. 2023-08-19 அன்று பார்க்கப்பட்டது.
5. ↑  "Pandurangan Temple : Pandurangan Pandurangan Temple Details". *temple.dinamalar.com*. 2023-08-19 அன்று பார்க்கப்பட்டது.

வெளி இணைப்புகள்
---------------

* GeoHack - தென்னாங்கூர் பாண்டுரங்கன் கோயில்
**தெய்வம் தந்த வீடு** (*Deivam Thandha Veedu*) 1978ல் திரையிடப்பட்ட இலங்கைத்திரைப்படமாகும். இலங்கையின் முதலாவது 70 மி. மி. தமிழ்த்திரைப்படமான "தெய்வம் தந்த வீடு" திரைப்படத்தை தயாரித்தவர் ஹட்டன் வி. கே. டி. பொன்னுசாமிப்பிள்ளை என்ற தொழிலதிபர்.

"தில்லானா மோகனாம்பாள்' திரைப்படத்தின் சாயலில் ஒரு நாதஸ்வரக்கலைஞனுக்கும், ஒரு நாட்டியக்கலைஞருக்கும் ஏற்படும் காதலை சித்தரிக்கும் இதன் கதையை எழுதிய ஏ.ரகுநாதனே பிரதான பாத்திரத்தில் நாதஸ்வரக்கலைஞராக நடித்தார். திரைக்கதை வசனங்களை பேராதனை ஜுனைதீன் எழுதினார். நாட்டியக்கலைஞராக குமுதினி (அறிவிப்பாளர் ரேலங்கி செல்வராஜா) நடித்தார்.

துணைப்பாத்திரங்களில் டீன் குமார், எஸ். என். தனரத்தினம், கே. ஏ. ஜவாஹர், எஸ். விஸ்வநாதராஜா, சந்திரகலா, சுப்புலட்சுமி காசிநாதன், ஜெயதேவி, பிரான்சிஸ் ஜெனம், வி.சிவபாலன், ஹரிதாஸ், சுதுமலை தம்பிராச, நெயினார், றெமீசியஸ், தேவராஜா போன்ற பலர் நடித்தார்கள்.

பல தென்னிந்திய இயக்குனர்களோடு பணியாற்றிய அனுபவமுடைய சிங்கள இயக்குனர் வில்பிரட் சில்வா இயக்குனராக பணியாற்றினார். இவரோடு இணை இயக்குனராக பி.எஸ்.நாகலிங்கம் செயற்பட்டார். எம். கே. ரொக்சாமி, கண்ணன், நேசம் தியாகராசா மூவரும் இசையமைப்பளர்களாக நியமிக்கப்பட்டனர். வீரமணி ஐயர், அம்பி, சாது ஆகியோர் இயற்றிய பாடல்களை, சிறீகிருஷ்ணமூர்த்தி, அமுதன் அண்ணாமலை, கலாவதி, பார்வதி சிவபாதம் ஆகியோர் பாடினார்கள். இப்படத்தின் ஒளிப்பதிவாளர், நிறைய தமிழ், சிங்களத் திரைப்படங்களில் பணியாற்றிய மன்னாரைச் சேர்ந்த எம்.ஏ.கபூர் ஆவார்.

சிறப்புத் தகவல்கள்
------------------

* பிரபல நாதஸ்வர வித்வான் அளவெட்டி என்.கே.பத்மநாதனின் நாதஸ்வர இசை இப்படத்தில் சேர்த்துக்கொள்ளப்பட்டது.

மேற்கோள்கள்
-----------

தெய்வம் தந்த வீடு இலங்கைத் திரைப்படம் பற்றி திரைப்படத்தின் கதாநாயகி குமுதினி (ரேலங்கி செல்வராஜா)வின் பேட்டி
**சுசில் சந்திர முன்சி** (*Susil Chandra Munshi*) இந்திய நாட்டினைச் சேர்ந்த ஓர் இதய சிகிச்சை நிபுணர் ஆவார். மும்பை மாநகராட்சியில் சசுலோக் மருத்துவமனையில் இருதய ஆராய்ச்சி மற்றும் கல்வித் துறையின் இயக்குநராகவும் உள்ளார்.   அமெரிக்கன் இதய சிகிச்சை கல்லூரி, இந்திய இதய சிகிச்சைகல்லூரி, எடின்பரோவின் ராயல் மருத்துவர்கள் கல்லூரி, இந்தியன் மருத்துவர்கள் கல்லூரி, இந்திய இதயவியல் சங்கம் மற்றும் இந்திய மின் இதயவியல் சங்கம் ஆகியவற்றில் உறுப்பினராக உள்ளார்.  1989-90 ஆம் ஆண்டுகளில் இந்திய இதயவியல் சங்கத்தின் தலைவராக பணியாற்றினார்.  இச்சங்கத்தின் தேசிய ஆலோசகர்கள் மற்றும் தேசிய ஆசிரியர் குழுவிலும் உறுப்பினராக இருந்தார். மேலும் 2012 ஆம் ஆண்டில் சங்கத்தின் வாழ்நாள் சாதனையாளர் விருதைப் பெற்ற்றார். இந்திய அரசு இவருக்கு 1991 ஆம் ஆண்டு நான்காவது உயரிய விருதான பத்மசிறீ விருதை வழங்கி சிறப்பித்தது.

மேற்கோள்கள்
-----------

1. ↑  "DR. MUNSHI S C". Jaslok Hospital. 2015. 7 October 2015 அன்று பார்க்கப்பட்டது.
2. ↑   *Heart To Heart (With Heart Specialist)*. Diamond Pocket Books. .
3. ↑  "Sehat profile". Sehat. 2015. 7 October 2015 அன்று பார்க்கப்பட்டது.
4. ↑  "Past presidents". CSI. 2015. 7 October 2015 அன்று பார்க்கப்பட்டது.
5. ↑  "CSI Conference" (PDF). Cardiological Society of India. 2014. 7 October 2015 அன்று பார்க்கப்பட்டது.
6. ↑  "Padma Awards" (PDF). Ministry of Home Affairs, Government of India. 2015. 21 July 2015 அன்று பார்க்கப்பட்டது.
உரலும் உலக்கையும்
**உரல்** (About this soundஒலிப்பு (உதவி·தகவல்)) என்பது அரிசி முதலான தானியங்களைக் குற்ற, இடிக்கப் பயன்படுத்தப்படுகிறது. இது மூன்று அடி வரை உயரமுள்ள ஏறத்தாழ ஓர் அடி விட்டமுள்ள மரத்தினால் அல்லது கருங்கல்லினால் ஆக்கப்பட்டிருக்கும். இதன் ஒரு பக்கத்தில் அரை அடி முதல் ஓர் அடிவரையான ஆழத்தில் ஒரு குழி போன்று அமைக்கப்பட்டிருக்கும். இந்தக்குழிக்குள் அரிசி முதலான தானியங்களை இட்டு உலக்கையைப் பாவித்து குற்றுவார்கள். இப்படிச் செய்வதால் அதற்குள் இடப்பட்ட தானியம் துகள்களாக்கப்பட்டுப் பின்னர் பொடியாக்கப்படும்.

உரலில் தானியங்களைப் பொடியாக்குவதுபோல் சில தானியங்களின் வெளிப்புற உமியை நீக்குவதற்கும் பயன்படுத்துவார்கள். எடுத்துக்காட்டாக, நெல் மணிகளை உரலில் இட்டு சிறிதுநேரம் குற்றுவதன் மூலம் அரிசியும் உமியும் வெவ்வேறாகப் பிரிக்கப்படும். அதன் பின்னர் சுளகு (முறம்) பயன்படுத்தி புடைப்பதன் மூலம் அரிசியையும் உமியையும் வேறாக்குவர்.

பண்டைய தமிழர் வாழ்க்கையில், இயந்திரங்களின் வரவின் முன்னர் உரல் வீடுகளில் அன்றாடம் பாவிக்கப்படும் ஒரு பொருளாக இருந்து வந்தது. இன்றும் சிற்றூர்களில் சிறு அளவில் நெல் குற்றவும் பலகாரங்கள் செய்வதற்காகத் தானியங்களை இடிப்பதற்கும் உரல் பயன்படுத்தப்படுகிறது. இப்படி உரலில் இடித்து உருவாக்கப்படும் மாவு கைப்பக்குவம் மிகுந்து சுவையான பலகாரங்களைச் செய்வதற்கு உதவுவதாகக் கருதுகின்றனர்.

குறிப்பு
--------

பாவித்தல் (இலங்கைப் பயன்பாடு) = பயன்படுத்துதல்

இவற்றையும் பார்க்கவும்
----------------------

* தமிழர் சமையலறைக் கருவிகள்

மேற்கோள்கள்
-----------

1. ↑  Bhuyan, Biman; Rajak, Prakash (2019). "Natural Beverages of Assam and its Ethno Medicinal Value". in Grumezescu, Alexandru Mihai. *Natural Beverages*. Science of Beverages. **13**. Academic Press. பக். 73-105. doi:10.1016/B978-0-12-816689-5.00003-1. பன்னாட்டுத் தரப்புத்தக எண்:978-0-12-816689-5.
மெய்க்கருவுயிரி 

**வாத்தலகி** (*Platypus*) நீர் சார்ந்து நிலத்தில் வாழும் உயிரினமாகும். தலையின் முன்பகுதியின் வடிவம் காரணமாக இதற்கு வாத்தலகி என்ற பெயர் வந்தது. ஆர்நிதொரிங்கஸ் அனாடினஸ் (*Ornithorhynchus anatinus*) என்ற இருசொற்பெயர் கொண்ட இவை பாலூட்டிகளில் முட்டையிடும் ஒரே விலங்காகும். ஆர்நிதொரிங்கிடே (*Ornithorhynchidae*) குடும்பத்தின் தற்போது வாழும் ஒரே உயிரினமாகும். இதன் முன்தலை நுனி கொம்புப் பொருள் படிவு மூடிய அகன்ற அலகாக நீண்டு துருத்திருக்கும். ஆஸ்திரேலிய மற்றும் அதை சுற்றி உள்ள தீவுகளில் மட்டுமே இவை வாழ்கின்றன.

வாழ்க்கை முறை
-------------

இவை சிற்றாறுகளின் கரையோரமாக வசிக்கும். வாத்தலகி கரையில் வளை தோண்டி வசிக்கும். வளையிலிருந்து நீருக்கு செல்லவும் ஒரு வாயில் இருக்கும். இந்த வளைக்கு உள்ளே அது கூடு கட்டி தனது மயிரை பரப்பி அதில் வசிக்கும். பெரும் பகுதி நேரத்தை நீரிலேயே கழிக்கும். இங்கே நீரின் அடித்தரையில் படிந்துள்ள மெல்லுடலிகள், புழுக்கள், பூச்சிகள் ஆகியவற்றை பிடித்து தின்னும். அடித்தளத்தில் இரை தேடுவதற்கு அதன் தனிவகைப்பட்ட அலகு அதற்கு உதவுகிறது.

உடலமைப்பு
---------

வாத்தலகி நடுத்தர அளவுள்ள பிராணி. வாலுடன் சேர்ந்து இதன் நீளம் சுமார் 43 செ.மீ முதல் 50 செ.மீ வரை இருக்கும். வாத்தலகியின் பாதங்களில் நீந்து சவ்வுகள் அமைந்துள்ளன. இவற்றைப் பயன்படுத்தி அது மிக நன்றாக நீந்தும். அகன்ற தட்டை வால் சுக்கானாக உதவுகிறது. வாத்தலகியின் கரும்பழுப்பு மயிர்கள் மிக அடர்த்தியானவை. ஆதலால் தண்ணீர் அதன் உடாக உட்புகுவதில்லை. அது கரையேறும் பொழுது அதன் உடல் உலர்ந்திருக்கும். செவி மடல்கள் இவற்றிற்கு கிடையாது. நீரில் மூழ்கும் போது அதன் செவித் துளைகள் அடைத்துக் கொள்கின்றன.

இனப்பெருக்க முறை
----------------

பெண் மிருகம் கூட்டில் இரண்டு சிறு முட்டைகள் இட்டு அவற்றை அடைகாக்கும். முட்டைகளிலிருந்து வெளிவரும் குட்டிகள் ரோமம் அற்றவையாகவும், குருடாகவும் இருக்கும். தாய் பிராணி அவற்றுக்கு பால் ஊட்டும். வாத்தலகியின் பால் சுரப்பிகள் மற்றப் பாலூட்டிகளை விட எளிய கட்டமைப்பு உள்ளவை. இவற்றுக்கு முலைக்காம்புகள் கிடையாது. பாலூட்டும்போது தாய் பிராணி மல்லாந்து படுத்துக் கொள்ளும். குட்டிகள் அதன் வயிற்றின் மேல் ஏறி தங்கள் அலகுகளால் நசுக்கி பால் சுரக்கச் செய்து அதை நக்கி குடிக்கும்.

வாத்தலகியின் நஞ்சு
------------------

வாத்தலகிகளின் கைகளின் மணிக்கட்டு பகுதியில் ஒரு சிறிய கொடுக்கு இருக்கும். பொதுவாக இரண்டு பாலினதிலும் இவை காணப்பட்டாலும் ஆண் வாத்தலகிகள் மட்டுமே விசத்தை சுரக்கின்றன. இந்த விசங்கள் பல புரதங்களின் கலவையாக இருக்கிறது. சிறிய உயிரினங்களை கொல்ல வல்ல இந்த நஞ்சு மனிதனை மரணிக்க செய்வதில்லை, ஆனால் அதிகமான வலியை இவை ஏற்படுத்தும். இந்த வலியானது சில நாள் தொடங்கி பல மாதங்கள் வரை நீடித்திருக்கும்.

மேற்கோள்கள்
-----------

1. ↑  வார்ப்புரு:MSW3 Monotremata
2. ↑  Woinarski, J.; Burbidge, A.A. (2016). "*Ornithorhynchus anatinus*". *IUCN Red List of Threatened Species* **2016**: e.T40488A21964009. doi:10.2305/IUCN.UK.2016-1.RLTS.T40488A21964009.en.. பார்த்த நாள்: 19 November 2021.

வெளி இணைப்புகள்
---------------

விக்கிமீடியா பொதுவகத்தில்,  
 ***Ornithorhynchus anatinus***   
என்பதின் ஊடகங்கள் உள்ளன. 

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Ornithorhynchus anatinus***

* Biodiversity Heritage Library bibliography for *Ornithorhynchus anatinus*
* Platypus facts
* View the platypus genome in Ensembl
**உலகப் பொருளாதார நெருக்கடி 2008-2009** என்பது இன்னும் தொடரும் ஒரு பெரும் பொருளாதார நெருக்கடி. வீட்டுச் சந்தை நெருக்கடி, பல பெரும் வங்கிகள், காப்பீட்டு முதலீடு நிறுவனங்களின் தோல்வி, உற்பத்தித்துறை வீழ்ச்சி, வேலையின்மை அதிகரிப்பு, அத்யாவசியப் பொருட்களின் விலை அதிகரிப்பு என உலக நாடுகள் அனைத்தையும் இந் நெருக்கடி பாதித்துள்ளது. குறிப்பாக ஐக்கிய அமெரிக்கா, ஐக்கிய இராச்சிய உட்பட்ட மேற்குநாடுகளையும் நிப்பானையும் இது வெகுவாகப் பாதித்துள்ளது. இந்நாடுகளின் பொருளாதாரங்கள் சுருங்கியுள்ளன.

கலைச்சொற்கள்
------------

இவற்றையும் பாக்க
----------------

* ஐக்கிய அமெரிக்க பொருளாதார நெருக்கடி, 2008
* ஐக்கிய அமெரிக்க வீடு வெற்றுக்குமிழி, 2007 - 2008
* உணவு விலை உயர்வு, 2007 - 2008
* வட அமெரிக்க தானுந்து தொழிற்துறை நெருக்கடி, 2008 - 2009

மேற்கோள்கள்
-----------

1. ↑  "Victimizing the Borrowers: Predatory Lending's Role in the Subprime Mortgage Crisis". *Knowledge@Wharton* (ஆங்கிலம்). August 5, 2021 அன்று பார்க்கப்பட்டது.
2. ↑  Williams, Mark (2010). *Uncontrolled Risk*. McGraw-Hill Education. பக். 213. பன்னாட்டுத் தரப்புத்தக எண்:978-0-07-163829-6. .
3. ↑  "The Giant Pool of Money". *This American Life*. May 9, 2008.
**துத்தநாக அசைடு** (*Zinc azide*) Zn(N3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். துத்தநாக (Zn2+) நேர்மின் அயனிகளும் அசைடு (N−3) எதிர்மின் அயனிகளும் சேர்ந்து இச்சேர்மம் உருவாகிறது. வெண்மை நிறத்தில் வெடிக்கும் தன்மை கொண்ட திண்மப் பொருளாக துத்தநாக அசைடு உருவாகிறது. ஈரெத்தில் துத்தநாகத்துடன் ஐதரசோயிக் அமிலத்தை சேர்த்து வினைபுரியச் செய்தால் துத்தநாக அசைடு உற்பத்தியாகிறது.:

Zn(C2H5)2 + 2 HN3 → Zn(N3)2 + 2 C2H6

பண்புகள்
--------

துத்தநாக அசைடு என்பது ஓர் ஒருங்கிணைப்பு பலபடியாகும். இது மூன்று பல்லுருதோற்றங்களில் படிகமாகிறது. இம்மூன்றின் கட்டமைப்பிலும் நான்முகி துத்தநாக மையங்கள் அசைடு ஈந்தணைவிகளுடன் பாலம் அமைக்கின்றன. α-Zn(N3)2 வடிவ துத்தநாக அசைடு ஒற்றைச்சாய்வு இடக்குழுவில் படிகமாகிறது. இது நிலைப்புத்தன்மையையும் கொண்டிருக்கும். மற்ற இரண்டு வடிவங்களும் சிற்றுறுதி நிலை நிலைப்புத்தன்மை கொண்டுள்ளன. β-Zn(N3)2 முக்கோண வடிவமும் P3221 என்ற இடக்குழுவும், γ-Zn(N3)2 வடிவம் ஒற்றைச் சரிவச்சும் C2 இடக்குழுவும் கொண்ட படிகத்திட்டத்தில் படிகமாகின்றன.

துத்தநாக அசைடு எளிதில் நீராற்பகுப்பு அடைகிறது. மேலும் இதை நீரிய கரைசலில் தயாரிக்கும் முயற்சியின் விளைவாக கார அசைடுகள் வீழ்படிவாகின்றன. (Zn(OH)2−x(N3)x (x = 0.9–1.0).) α- மற்றும் β-வடிவங்கள் இரண்டும் மிகவும் உராய்வு மற்றும் அதிர்ச்சி உணர்திறன் கொண்டவையாகும். நீல நிறத் தீச்சுவாலையில் தீவிரமாக வெடிக்கின்ற்ன. மெல்ல சூடாக்க்கும் போது இவை சிதைவடைந்து நைட்ரசன் வாயுவைக் கொடுக்கின்றன. மந்த வளிமண்டல சூழலில் மூடிய கண்ணாடிக் குழாயில், இது துத்தநாக நைட்ரைடு சேர்மத்தைக் கொடுக்கிறது.

மேற்கோள்கள்
-----------

1. ↑  Schulz, Axel; Villanger, Alexander (2016). "Binary Zinc Azides". *Chemistry: A European Journal* **22** (6): 2032–2038. doi:10.1002/chem.201504524. பப்மெட்:26749253.

| * பா
* உ
* தொ
 துத்தநாகம் சேர்மங்கள் |
| --- |
| துத்தநாகம் (I) | 

|  |  |
| --- | --- |
| கரிம துத்தநாகம் (I) சேர்மங்கள்‎ | 
* Zn2(C5(CH3)5)2

 |

 |
| துத்தநாகம் (II) | 
* ZnBr2
* Zn(CN)2
* ZnCO3
* ZnCl2
* Zn(ClO3)2
* ZnCrO4
* ZnF2
* ZnH2
* ZnI2
* ZnMoO4
* Zn(NO3)2
* ZnO
* ZnO2
* Zn(OH)2
* ZnS
* ZnCdS
* ZnSO4
* ZnSe
* ZnTe
* Zn2P2O7
* Zn3Sb2
* Zn3As2
* Zn3N2
* Zn3P2
* Zn3(PO4)2{{navbox subgroup
* C24H46O4Zn
* Zn(N3)2

|group1 = கரிம துத்தநாகம் (II) சேர்மங்கள்‎
|list1 = 
* Zn(CH3)2
* Zn(C3H5O3)2
* Na2Zn(OH)4
* Zn(C2H5)2
* Zn(CH(CH3)2)2
* Zn(C(CH3)3)2
* Zn(C6H5)2
* ZnCIH2I}}

 |
**கருப்பு வயிற்று ஆலா** (*Black – bellied Tern*, *Sterna acuticauda*) என்பது இந்திய துணைகண்டதில் பெரிய ஆறுகளின் அருகே காணப்படும் ஆலா வகை பறவை ஆகும். இப்பறவை பாக்கிஸ்தான், தென் சீனா, நேபாளம், தாய்லாந்து ,கம்போடியா, லாவோஸ், வியட்னாம் வரை பரந்து காணப்படுகிறது. இதன் வாழிட எல்லையின் கிழக்குப் பகுதியில் இது மிகவும் அரிதாகிவிட்டது. மேலும் பன்னாட்டு இயற்கைப் பாதுகாப்புச் சங்கத்தால் இப்பறவையை அருகிய இனம் என மதிப்பிட்டுள்ளது.

விளக்கம்
--------

இப்பறவை காக்கையைவிட அளவில் சற்று சிறியதாக இருக்கும். இது சுமார் 32 முதல் 35 செமீ (13 முதல் 14 அங்குலம்) நீளம் வரை இருக்கும். அலகு ஆரஞ்சு நிறத்திலும், விழிப்படலம் கரும்பழுப்பு நிறத்திலும், கால்கள் நல்ல சிவப்பு நிறத்திலும் இருக்கும். 

இனப்பெருக்க காலமான கோடைக்காலத்தில் இதன் உடலின் மேற்பகுதி கருஞ் சாம்பல் நிறமாகவும், வயிறும் மார்பும் கருப்பாக இருக்கும். நெற்றி, உச்சி, பிடரி, கொண்ணை ஆகியன பளபளப்பாக கரிய நிறத்தில் இருக்கும். கண்ணின் முன்னிட்டம், கன்னம், மோவாய், தொண்டை ஆகியன நல்ல வெண்மை நிறத்தில் இருக்கும். இதன் தோற்றம் மீசை ஆலாவுடன் ஒத்து இருக்கும் என்றாலும், வால் நன்கு நீண்டு பிளவு பட்டிருப்பது இதனை மீசை ஆலாவில் இருந்து வேறுபடுத்தி அறிய உதவும். 

இனப்பெருக்க காலம் முடிந்த குளிர்காலத்தில் இதன் நிறத்தில் மாறுபாடுகள் தோன்றும். அதன்படி இதன் கருப்பு நிற மார்பும் வயிறும் சாம்பல் நிறமாக மாறும். வெண்மையான தலையில் சிறு கருப்புக் கோடுகள் இருக்கும். மார்பும் கழுத்தும் வெண்மை தோய்ந்த சாம்பல் நிறமாக மாறி இருக்கும். இக்காலத்தில் இதன் மெளிந்த தோற்றம் கொண்டும், சிவப்பான சிறுத்த அலகு கொண்டும் ஆற்று ஆலா

கருப்பு வயிற்று ஆலாவிலிருந்து வேறுபடுத்தி அறியலாம்.

காணப்படும் பகுதிகள் ,உணவு
-------------------------

ஆற்று ஆலாவைப்போல இது பரவலாகக் காணப்படுவதில்லை. நன்னீர் பரப்பிலே ஆறுகளின் மேலும் ஏரிகளின் மீதும் காற்றை எதிர்த்துப் பறந்து கொஞ்ச தூரம் சென்றதும் மீண்டும் திருப்பிப் புறப்பட்ட இடத்திற்கே வந்து சேரும். இவ்வாறு பறக்கும் இதன் பழக்கமே ஒன்றைப்பெற அலைபவனைப்பற்றிக் குறிப்பிடும் போது ஆலாய்ப் பறக்கிறான் என்ற வழக்கு பிறக்கக் காரணம். நீரில் தலைகீழாகப் பாய்ந்து மூழ்கி மீனைப் பிடிப்பதோடு நீர்ப்பரப்பை ஒட்டிப் பறந்தும் மீனைப் பிடிக்கும். பறக்கும் போது **கொக்கொக்** எனக் குரல் கொடுக்கும்.

இனப்பெருக்கம்
-------------

பிப்ரவரி முதல் ஏப்ரல் முடிய ஆற்றில் மணல் மேடுகளில் சிறிதே மணலைப் பறித்து குழியை உண்டாக்கி 3 முட்டைகளை இடும். வெய்யிலிருந்து முட்டைகளையும் குஞ்சுகளையும் காக்கப் பெற்றோர் இறக்கை விரித்து நிழல் செய்தும் மார்பைத் தண்ணீரில் நனைத்து வந்து முட்டைகளை ஈரப்படுத்தியும் பாதுகாக்கும்.

மேற்கோள்கள்
-----------

1. ↑  **தமிழ்நாட்டுப் பறவைகள்** **முனைவர் க.ரத்னம்**-**மெய்யப்பன் பதிப்பகம்** *பக்கம் எண்*:59

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q934603
* விக்கியினங்கள்: Sterna acuticauda
* ADW: Sterna\_acuticauda
* ARKive: sterna-acuticauda
* Avibase: 807E1277B4640875
* BirdLife: 22694711
* ஈபேர்டு: blbter1
* GBIF: 5229261
* iNaturalist: 4461
* IRMNG: 10189077
* ITIS: 176904
* IUCN: 22694711
* SeaLifeBase: 75103
* WoRMS: 343924
* Xeno-canto: Sterna-acuticauda

 |
**இரவிபேரூர்** *(Eraviperoor)* என்பது இந்தியாவின் கேரளா மாநிலத்தில் உள்ள பத்தனம்திட்டா மாவட்டத்தில் இருக்கும் ஒரு கிராமம் ஆகும். திருவல்லை தாலுக்காவின் ஒரு பகுதியாவும் ஆறன்முளா சட்டப்பேரவைத் தொகுதியின் ஒரு பகுதியாகவும் இரவிபேரூர் கிராமம் உள்ளது.

மக்கள்தொகை பரம்பல்
------------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 26,038 ஆகும். இம்மக்கள் தொகையில் 12,324 நபர்கள் ஆண்கள் மற்றும் 13,714 நபர்கள் பெண்கள் ஆவர். மத்திய கேரளத்தில் பத்தனம் திட்டா மாவட்டத்தின் நிர்வாகப்பிரிவுக்குள் ஒரு கிராமமாகவும் ஆறன்முளா சட்டப்பேரவைத் தொகுதியிலும் இரவிபேரூர் அமைந்துள்ளது.

பெயர்க்காரணம்
-------------

இரவிபேரூர் என்பதன் பொருள் இரவியின் நிலம் என்பதாகும். இப்பகுதியை ஆட்சிபுரிந்த அரசன் பெயர் இரவி என்பதால் இப்பெயரால் அழைக்கப்படுகிறது. பல நூற்றாண்டுகளுக்குப் பின்னர் இப்பெயர் இரவிபேரூர் என மாறியது.

மேற்கோள்கள்
-----------

1. 1 2  "Census of India: Villages with population 5000 & above". Registrar General & Census Commissioner, India. 2008-12-10 அன்று பார்க்கப்பட்டது.
உத்தராஞ்சல் பல் மற்றும் மருத்துவ ஆராய்ச்சி நிறுவனம்
**உத்தராஞ்சல் பல் மற்றும் மருத்துவ ஆராய்ச்சி நிறுவனம்** (*Uttaranchal Dental and Medical Research Institute*) இந்தியாவின் உத்தரகண்ட் மாநிலத்தின் தேராதூன் நகரில் அமைந்துள்ள ஒரு மருத்துவ மற்றும் பல் மருத்துவ நிறுவனமாகும். கல்லூரியில் இளங்கலை மட்டத்தில் ஐந்து ஆண்டு இளநிலை பல் அறுவை சிகிச்சை பட்டப்படிப்பும், முதுநிலை பட்டப்படிப்பில் 3 ஆண்டு முதுநிலை பல் அறுவை சிகிச்சை படிப்பும் கற்பிக்கப்படுகின்றன. சிறீநகரிலுள்ள ஏமாவதி நந்தன் பகுகுணா கார்வால் பல்கலைக்கழகத்துடன் இக்கல்லூரி இணைக்கப்பட்டுள்ளது. இந்திய மருத்துவக் கழகம், சுகாதாரம் மற்றும் குடும்ப நலத்துறை அமைச்சகம் மற்றும் இந்திய அரசாங்கம் போன்றவை கல்லூரியை அங்கீகரித்துள்ளன. 

இந்திய பல்மருத்துவக் குழு, புது தில்லி மற்றும் உத்தரகண்டம் சிறீநகர் ஏமாவதி நந்தன் பகுகுணா கார்வால் பல்கலைக்கழகம் வகுத்துள்ள கல்வி விதிகளின்படி இந்த நிறுவனம் பல் அறுவை சிகிச்சையில் இளநிலை மற்றும் முதுநிலை படிப்புகளை அளிக்கிறது. இளநிலை மற்றும் முதுநிலை பட்டத் தேர்வுகள் மற்றும் விருதுகளுக்காக இந்த நிறுவனம் சிறீநகர் ஏமாவதி நந்தன் பகுகுணா கார்வால் பல்கலைக்கழகத்துடன் இணைக்கப்பட்டுள்ளது.

இளநிலை பாடநெறியின் மொத்த படிப்புக் காலம் 4 ஆண்டுகள் + ஓராண்டு உள்ளிருப்புப் பயிற்சி என ஐந்தாண்டுகளாகும். ஒவ்வொரு கல்வியாண்டின் முடிவிலும் ஒரு தொழில்முறை தேர்வுகள் பல்கலைக்கழகத்தால் நடத்தப்படுகின்றன. இறுதி தொழில்முறை தேர்வில் தேர்ச்சி பெற்ற பிறகு ஒரு வருட கட்டாய சுழற்சி உள்ளிருப்புப் பயிற்சி முடிந்த பின்னரே பட்டம் வழங்கப்படும். முதுநிலைப் எஸ் படிப்பின் மொத்த காலம் 3 ஆண்டுகளாகும்.

சேர்க்கை
--------

இந்திய அரசாங்கம் நடத்தும் நீட் தேர்வு மதிப்பெண்கள் அடிப்படையில் கல்லூரியில் சேர்க்கை நடைபெறுகிறது.

வசதிகள்
-------

* நூலகம்
* ஆய்வகங்கள்
* சிற்றுண்டியகம்
* மாணவர்களுக்கு தங்குமிடம்
* விளையாட்டு
* கணினி ஆய்வகம்
* இணைய இணைப்பு
* அருங்காட்சியகம்
* கூடுதல் பாடத்திட்ட செயல்பாடுகள்

நூலகம்
------

400 சதுர மீட்டர் பரப்பளவில் அமைந்துள்ள கல்லூரி நூலகம் 150 பேர் அமரக்கூடிய திறன் 2500 எண்ணிக்கைக்கும் மேற்பட்ட நூல்களின் தொகுப்பு நூலகத்தில் உள்ளது. காணொளிக் காட்சி அறை, புத்தக வங்கி போன்ற அனைத்து கல்விசார் ஆதரவு நடவடிக்கைகளையும் நூலகம் உறுதி செய்கிறது. 100 எண்ணிக்கைக்கும் மேற்பட்ட பத்திரிகைகள், தேசிய மற்றும் சர்வதேச வெளியீடுகள் அனைத்திற்கும் கல்லுரி சந்தா செலுத்தியுள்ளது. கிடைக்கக்கூடிய அனைத்து செய்தித்தாள்களும் நூல்களும் மாணவர்களை எளிதில் அடையக்கூடிய அணுகு முறை இங்கு பின்பற்றப்படுகிறது.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2018-09-26 அன்று மூலம் பரணிடப்பட்டது. 2021-06-14 அன்று பார்க்கப்பட்டது.
4. ↑

* 
* 
* பரணிடப்பட்டது 2018-09-26 at the வந்தவழி இயந்திரம்